شەفەق نیوز/ دوو وەساڵاچۊی ک تەمەنیان له ٨٠ ساڵ ئەوبانە، کەفتنەسە دووسی یەکتر و بڕیار هاوسەرگیری دانە دۊیای پەنج ساڵ لە پەیوەدنی دڵداری.
لە هەواڵیگ لە ماڵپەڕ "میترۆ" بەریتانی باس لەوە کەێد، ریچارد گلاس تەمەن ٨٦ ساڵ و بامیلا تۆرنبۆلی تەمەن ٨٩ ساڵ دۊیای پەنج ساڵ لە پەیوەندی خوەشەویستی بڕیار هاوسەرگیری دانە. 
  
ئی دوو وەساڵاچیە پەنج ساڵ وەرجە ئیسە لە پارکینگ ماشین یەکتر دینە  و هەس وە گەرمی خوەشەویستی کردنە لە دڵ هەردگیان.
دۊیای رەدبۊین پەنج ساڵ وەبان یەکەمین دۊنینیان ئی دوو خۆشەویستە بریار دان هاوسەرگیری بکەن، سەرەرای ئەوەی دووس و کەسەیل نزیکیان وینە ک ئەوە نێخوازێد، باوجی ئەوان باوەڕ وە هاوسەرگیریی دیرن و ئومید دیرن تا دۊیاترین ساعەتەیلیان دڵخوەشی لەو ژیانە بدۊنن ک وەگەرد یەکتر دروسی کەن.
